
Në bazë të Nenit 4 të Rregullores për mënyrën, kushtet dhe procedurën e ndarjes së mjeteve financiare për realizimin e evenimenteve, forumeve, festivaleve, manifestimeve, projekteve dhe aktiviteteve projektuese në fushën e zhvillimit lokal ekonomik nr. 08-775/1 të datës 26.01.2026, dhe lidhje me Programin e aktiviteteve nga fusha e zhvillimit lokal ekonomik të Qytetit të Shkupit për vitin 2026 („Lajmëtari Zyrtar i Qytetit të Shkupit“ nr. 14/25, 3/26 dhe 6/26), Qyteti i Shkupit shpall:

Thirrje publike
për ndarjen e mjeteve financiare për realizimin e manifestimit
 “Festivali Shkupi Modern”
1. LËNDA
1.1. Lëndë e Thirrjes Publike është ndarja e burimeve financiare për realizimin e manifestimit "Festivali Shkupi modern" me qëllim zhvillimin, promovimin, mbështetjen dhe avancimin e turizmit dhe hotelerisë me rëndësi të jashtëzakonshme për qytetin e Shkupit.
2. E DREJTA PËR PJESËMARRJE NË THIRRJEN PUBLIKE
2.1. Të drejtë për pjesëmarrje në Thirrjen publike kanë të gjitha shoqatat e qytetarëve, fondacionet, federatat, institucionet, shoqëritë tregtare dhe agjencitë e marketingut, të regjistruara në Regjistrin Qendror të Republikës së Maqedonisë së Veriut me seli në Shkup, në përputhje me Ligjin për Shoqatat dhe Fondacionet dhe Ligjin për Shoqëritë Tregtare.
3. MËNYRA E NDARJES SË MJETEVE
3.1. Mjetet financiare për realizimin e ngjarjes "Festivali Shkupi Modern" janë siguruar në Buxhetin e Qytetit të Shkupit për vitin 2026.
3.2. Përdorimi i mjeteve financiare të ndara do të rregullohet me kontratë të lidhur ndërmjet Qytetit të Shkupit dhe aplikantit i cili i plotëson kushtet themelore dhe kriteret e veçanta të përcaktuara në Rregulloren për mënyrën, kushtet, kriteret dhe procedurën e ndarjes së mjeteve për realizimin e eventeve, festivaleve, manifestimeve, projekteve dhe aktiviteteve të projektit në fushën e zhvillimit ekonomik lokal.
4. KRITERET THEMELORE DHE TË VEÇANTA
4.1. Kriteret themelore dhe të veçanta dhe metoda e pikëzimit për përzgjedhjen e aplikantëve janë të përcaktuara në Rregulloren për mënyrën, kushtet, kriteret dhe procedurën e ndarjes së mjeteve financiare për realizimin e eventeve, festivaleve, manifestimeve, projekteve dhe aktiviteteve të projekteve në fushën e zhvillimit lokal ekonomik nr. 08-775/1 të datës 26.01.2026 e publikuar në faqen e internetit të Qytetit të Shkupit. 
5. DOKUMENTACIONI  I NEVOJSHËM TË CILIN DUHET TA DEPOZITOJË APLIKANTI BASHKËNGJITUR ME APLIKIMIN
5.1. Për pjesëmarrje në Thirrjen Publike, aplikanti duhet të depozitojë dokumentacionin e mëposhtëm:
· Kërkesë e plotësuar me shkronja të mëdha në alfabetin cirilik, e nënshkruar nga personi kompetent dhe e vërtetuar me vulën e aplikantit (kërkesa do të publikohet në faqen e internetit të Qytetit të Shkupit): www.skopje.gov.mk);

· Gjendja aktuale nga Regjistri Qendror i Republikës së Maqedonisë së Veriut ose Aktvendim për regjistrimin e personit juridik me seli të regjistruar në Shkup; 

· Deklaratë e nënshkruar për detyrimet e shlyera ndaj Qytetit të Shkupit (taksë, taksa komunale);

· Vërtetim se nuk ka ndalim për pjesëmarrje në procedurat e tenderimit publik, dhënien e kontratave të prokurimit publik dhe kontratave të partneritetit publik-privat (Regjistri Qendror i Republikës së Maqedonisë së Veriut);

· Propozim-projekt i përgatitur me shkronja shtypi në alfabetin cirilik;

· Plani financiar i plotësuar me shkronja të shtypi në alfabetin cirilik.

6. DOKUMENTACIONI SHOQËRUES
6.1. Aplikantët të bashkëngjitur duhet të depozitojnë edhe dokumentacionin shoqërues të mëposhtëm: 

· biografi profesionale e ekspertëve që do të angazhohen në realizimin e festivalit, 

· portofoli profesional – përshkrimi për përvojën dhe aftësitë organizative,

· të paktën dy mendime/referenca nga partnerë apo donatorë për realizimin e festivaleve të mëparshme,

· përkrahje me shkrim nga organizata apo institucione të tjera që planifikohen të marrin pjesë në realizimin e festivalit dhe
· plani i marketingut të festivalit.

7. MËNYRA E REALIZIMIT TË THIRRJES PUBLIKE  
7.1. Për të përcaktuar përmbushjen e kushteve themelore dhe kritereve të veçanta të përcaktuara në Rregulloren për ndarjen e mjeteve financiare për realizimin e manifestimit “Festivali Shkupi Modern”, kryetari i Qytetit të Shkupit do të formojë Komision për zbatimin e Thirrjes publike për ndarjen e mjeteve financiare për realizimin e manifestimit “Festivali Shkupi Modern” (në tekstin e mëtejshëm: Komisioni).
7.2. Aplikimet që nuk janë depozituar në afatin e përcaktuar, të parregullta (të palexueshme) ose të paplota dhe ato që nuk i plotësojnë kushtet dhe kriteret do të refuzohen nga Komisioni me Konkluzion dhe nuk do të shqyrtohen, gjë për të cilën do të njoftojë aplikantët, aplikimet e të cilëve janë refuzuar.

7.3. Për aplikimet që janë të plota, të depozituara në kohë dhe që plotësojnë kushtet themelore dhe kriteret e veçanta të përcaktuara në Rregulloren për mënyrën, kushtet, kriteret dhe procedurën e dhënies së mjeteve financiare për realizimin e eventeve, festivaleve, manifestimeve, projekteve dhe aktiviteteve të projekteve në fushën e zhvillimit lokal ekonomik, Komisioni depoziton propozim pranë kryetarit të Qytetit për përzgjedhjen e aplikantit për dhënien e mjeteve financiare për zbatimin e manifestimit.
7.4. Kryetari i Qytetit të Shkupit, në propozim të Komisionit, miraton Aktvendim për ndarjen e mjeteve financiare për realizimin e manifestimit “Festivali Shkupi Modern”.

Vërejtje: 
· Aplikimet me dokumentacion të paplotë ose të depozituara pas përfundimit të afatit të parashikuar nuk do të shqyrtohen!Bashkëngjitjet e depozituara nuk kthehen.
· Çdo aplikant mund të depozitojë vetëm një aplikim për Thirrjen publike.

8. AFATI DHE MËNYRA E DEPOZITIMIT  TË APLIKIMEVE
8.1. Afati për depozitimin e aplikimeve është 5 (pesë) ditë nga dita e shpalljes së Thirrjes publike. 

8.2 Aplikimi për ndarjen e mjeteve financiare për realizimin e manifestimit “Festivali Shkupi Modern” me të gjithë dokumentacionin duhet të depozitohet në zarf të mbyllur nëpërmjet arkivit të Qytetit të Shkupit, çdo ditë pune ose në adresën: Qyteti i Shkupit, Sektori për zhvillim lokal ekonomik, bul. “Ilinden” nr. 82, 1000 Shkup (me shënimin - Sektori për zhvillim lokal ekonomik - Aplikim për thirrje publike për ndarjen e mjeteve financiare për realizimin e manifestimit “Festivali Shkupi Modern”).  
8.3. Aplikantët e thirrjes publike do të njoftohen për rezultatet brenda 15 ditëve nga dita e përfundimit të Thirrjes publike.

8.4. Dokumentacioni i plotë, aplikimi për mbështetje financiare, përmbajtja, kushtet dhe kriteret themelore/të veçanta (bashkëngjitje të aplikimit) dhe plani financiar për projektin mund të merren në ambientet e Qytetit të Shkupit, Sektori për zhvillim lokal ekonomik, baraka nr.6, çdo ditë pune dhe në faqen e internetit të Qytetit të Shkupit: www.skopje.gov.mk.
8.5. Pyetjet për sqarime plotësuese mund të parashtrohen me shkrim ose në mënyrë elektronike pranë Sektorit për zhvillim lokal ekonomik. 

